

**ԳՈՐԾ ՍնԴ/1394/04/23**

**Ո Ր Ո Շ ՈՒ Մ**

**Պարտապանի, նրա գույքի, ինչպես նաև հաշվապահական և այլ փաստաթղթերի նկատմամբ հետախուզում հայտարարելու մասին**

**22.05.2023թ. ք. Երևան**

Հայաստանի Հանրապետության սնանկության դատարանի դատավոր Ա. Ջավախյանս, քննության առնելով սնանկության գործով ըստ դիմումի «Կոնվերս Բանկ» ՓԲ ընկերության դիմումը՝ Հովիկ Նովլետի Դարբինյանին սնանկ ճանաչելու մասին, պարտապանի, նրա գույքի, ինչպես նաև հաշվապահական և այլ փաստաթղթերի նկատմամբ հետախուզում հայտարարելու հարցը

**Պ Ա Ր Զ Ե Ց Ի**

Հայաստանի Հանրապետության սնանկության դատարանի 02.05.2023թ. որոշմամբ «Կոնվերս բանկ» ՓԲ ընկերության դիմումը՝ Հովիկ Նովլետի Դարբինյանին սնանկ ճանաչելու մասին, ընդունվել է վարույթ և սնանկության ժամանակավոր կառավարիչ է նշանակվել Խաչիկ Նազարյանը:

Ուսումնասիրելով գործի նյութերը` դատարանը գտնում է, որ Հովիկ Նովլետի Դարբինյանի, նրա գույքի, ինչպես նաև հաշվապահական փաստաթղթերի նկատմամբ պետք է հայտարարել հետախուզում հետևյալ պատճառաբանությամբ.

«Սնանկության մասին» ՀՀ օրենքի 103-րդ հոդվածի 1-ին մասի համաձայն, եթե ֆիզիկական անձ պարտապանը, փաստացի իր գործունեությունը դադարացրած անհատ ձեռնարկատեր պարտապանը կամ իրավաբանական անձ պարտապանի ղեկավարը բացակայում են, և նրանց գտնվելու (բնակության) վայրը բացահայտել հնարավոր չէ, ապա դատարանն իր նախաձեռնությամբ հետախուզում է հայտարարում պարտապանի, (պարտապանի ղեկավարի) և նրա գույքի, ինչպես նաև հաշվապահական և այլ փաստաթղթերի նկատմամբ:

Տվյալ դեպքում, Հայաստանի Հանրապետության սնանկության դատարանը 02.05.2023թ. որոշումը` դիմումը վարույթ ընդունելու մասին և դիմումը կից փաստաթղթերի պատճեններով ուղարկել է Հովիկ Նովլետի Դարբինյանին` դիմողի կողմից որպես պարտապանի հասցե նշված՝ ՀՀ, Կոտայքի մարզ, գ. Բալահովիտ, Լ.Ավետիսյան փողոց, 1 փակուղի, տուն 1 հասցեով, պարտապանին տրամադրելով 15 օրյա ժամկետ` սնանկությունը վիճարկելու համար, սակայն դատարանի կողմից ուղարկված որոշումը և դատավարական մյուս փաստաթղթերը հետ են վերադարձվել փոստային առաքումն իրականացնող ընկերության կողմից «բացակա» պատճառաբանությամբ:

Դատարանը, նկատի ունենալով այն հանգամանքը, որ պարտապանին ուղարկված դատավարական փաստաթղթերը հետ են վերադարձվել դատարան, պարտապանի գտնվելու վայրը բացահայտել հնարավոր չէ, գտնում է, որ պետք է Հովիկ Նովլետի Դարբինյանի, նրա գույքի, ինչպես նաև հաշվապահական փաստաթղթերի նկատմամբ հայտարարել հետախուզում:

Ելնելով վերոգրյալից և հիմք ընդունելով «Սնանկության մասին» ՀՀ օրենքի 103-րդ հոդվածի պահանջները, դատարանը

**Ո Ր Ո Շ Ե Ց Ի**

Հովիկ Նովլետի Դարբինյանի (ծնված՝ 13․12․1985թ., անձնագիր՝ AP0620243, տրված՝ 08․11․2016թ. 019-ի կողմից, հաշվառված՝ ՀՀ, Կոտայքի մարզ, գ. Բալահովիտ, Լ. Ավետիսյան փ., 1 փակուղի, տուն 1), նրա գույքի, ինչպես նաև հաշվապահական փաստաթղթերի նկատմամբ հայտարարել հետախուզում:

Սույն որոշումն օրինական ուժի մեջ է մտնում կայացման պահից և «Դատական ակտերի հարկադիր կատարման մասին» ՀՀ օրենքով սահմանված կարգով ենթակա է կատարման անհապաղ:

**ԴԱՏԱՎՈՐ` Ա.ՋԱՎԱԽՅԱՆ**



**ՀՀ ՍՆԱՆԿՈՒԹՅԱՆ ԴԱՏԱՐԱՆԻ ԱՇԽԱՏԱԿԱԶՄ**

*հասցե՝ ՀՀ, ք․ Երևան, Օտյան 53/2, հեռ. (010) 74-30-04,* [*snank@court.am*](mailto:snank@court.am)

**Գործ թիվ ՍնԴ/1394/04/23 22.05.2023թ.**

**ԴԴԱ-6**

Պարտապան` Հովիկ Նովլետի Դարբինյանին

/ՀՀ, Կոտայքի մարզ, գ. Բալահովիտ,

Լ. Ավետիսյան փ., 1փակուղի, տուն 1/

Պարտատեր` «Կոնվերս Բանկ» ՓԲ ընկերության

ներկայացուցիչ՝ Միշա Էլոյանին

/ք. Երևան,Վ. Սարգսյան 26/1/

Սնանկության ժամանակավոր կառավարիչ՝

Խաչիկ Նազարյանին

/ՀՀ, ք.Երևան, Ազատության 14-54/

Ձեզ է ուղարկվում ըստ դիմումի «Կոնվերս Բանկ» ՓԲ ընկերության՝ Հովիկ Նովլետի Դարբինյանին սնանկ ճանաչելու պահանջի մասին թիվ ՍնԴ/1394/04/23 սնանկության գործով կայացված՝ ՀՀ սնանկության դատարանի 22 .05.2023թ. որոշումը` պարտապանի, նրա գույքի, ինչպես նաև հաշվապահական և այլ փաստաթղթերի նկատմամբ հետախուզում հայտարարելու մասին:

Առդիր` որոշումը` 2 թերթից:

**ԴԱՏԱՎՈՐԻ ՕԳՆԱԿԱՆ` Տ.ՍԱՐԳՍՅԱՆ**